b'\n_START_ARTICLE_\nAutoTram Extra Grand\n_START_PARAGRAPH_\nAutoTram Extra Grand som var introdusert for offentligheten i august 2012 i Dresden, Tyskland er ansett som den det lengste busskj\xc3\xb8ret\xc3\xb8yet med en samlet lengde p\xc3\xa5 30,73 meter (100,8 fot) og en passasjerkapasitet p\xc3\xa5 256 passasjerer. Kj\xc3\xb8ret\xc3\xb8yet som er bygd som en dobbelleddbuss med to ledd, var utviklet som eksperimentkj\xc3\xb8ret\xc3\xb8y innenfor bussprosjektet \xc2\xabInnovative Regionale Wachstumskerne\xc2\xbb, som var startet av det f\xc3\xb8derale utdannings- og vitenskapsministeriet (Bundes\xc2\xadministerium f\xc3\xbcr Bildung und Forschung p\xc3\xa5 tysk, BMBF) for \xc3\xa5 utvikle kollektivtransportteknologi. Selve bussen var bygd av G\xc3\xb6ppel Bus GmbH i Th\xc3\xbcringen og Dresdner Verkehrsbetriebe (DVG).\n_START_SECTION_\nBussen\n_START_PARAGRAPH_\nAutotram-bussen var utviklet av Fraunhofer-instituttet for Transport- og Infrastruktursystem som dermed overlot byggingen til TU Wittur Electric Drive GmbH som s\xc3\xb8rget for drivemaskineri, M&P Motion, Control and Power Electronics GmbH i Dresden som tok for seg det elektroniske utstyret inkludert computersystem og G\xc3\xb6ppel Bus GmbH. Det tok tre og et halvt \xc3\xa5r \xc3\xa5 utvikle og bygge demonstrasjonsbussen som hadde sin offentliggj\xc3\xb8ring den 22. august 2012. Bussen er en hybridbuss med to dieselmotor, en 6,0 L IVECO N60 motor i akter (220 kW) og en 4,0 L Mercedes OM629 V8-motor (235 kW) i front, den f\xc3\xb8rste for generatordrift som leverte str\xc3\xb8m til drivakslingene og den andre for batterioppladning. Bussen kan p\xc3\xa5 egne h\xc3\xa5nd rullere p\xc3\xa5 str\xc3\xb8mkraft i 8 kilometer. _NEWLINE_Ideen med prosjektet var ikke \xc3\xa5 bare ha en leddbuss med et ekstra ledd med hybridmotor, men \xc3\xa5 sammenf\xc3\xb8ye teknologi fra forskjellige omr\xc3\xa5der innen kollektivtrafikk, mye var l\xc3\xa5nte fra toget. Dobbelleddbussen kan kj\xc3\xb8re framover og rygge som en vanlig buss, mens en datamaskin kontrollerer de individuelle delene slik at de fungerer som togvogner p\xc3\xa5 et spor. Hensikten var \xc3\xa5 utvikle fram et system som gj\xc3\xb8r det mulig \xc3\xa5 transportere store mengder pendlere uten \xc3\xa5 investere i dyr infrastruktur som skinne._NEWLINE_Bussen som dobbelleddbuss har fem aksler, nr. 1, 3, 4 og 5 er styrbare, slik at den kunne ha en meget liten svingradius p\xc3\xa5 12,5 m, Drivkraften kom fra superkondensatorer p\xc3\xa5 420 kW og batterier p\xc3\xa5 120 kW. De tre drivakslingene styres av et elektrohydraulisk system utviklet av Fraunhofer IVI. Passasjerkapasiteten fordeles p\xc3\xa5 96 sitteplasser og 160 st\xc3\xa5plasser.\n_START_SECTION_\nBussoperat\xc3\xb8rer\n_START_PARAGRAPH_\nDet er rapporter om at to buss var kj\xc3\xb8pt for Shanghai og Beijing, men en enslig buss var brukt som demonstrasjonsbuss i Dresden i \xc3\xa5ret 2012. Anskaffelsesprisen var kanskje for h\xc3\xb8y, demonstrasjonsbussen kostet 10 million dollar. _NEWLINE_Allikevel hindret det ikke Volvo fra \xc3\xa5 tenke seg \xc3\xa5 utvikle en ny bussmodell med 30 meter lengde, Gran Artic 300 som er ansett som verdens st\xc3\xb8rste buss. Den var presentert for offentligheten i 2016.'